બળાત્કારના મામલે ગુરમીત રામ રહીમ જ્યારે પંચકુલા પહોંચ્યા ત્યારે હનીપ્રીત પણ તેમની સાથે હતી અને અદાલતથી હેલિકોપ્ટર દ્વારા રામ રહીમને રોહતક જેલ મોકલવામાં આવ્યા ત્યારે પણ તે હેલિકોપ્ટરમાં બાબા સાથે જ બેઠેલી જોવા મળી હતી. પરંતુ ત્યાર બાદ હનીપ્રીતનો કોઇ પત્તો નથી. દેશદ્રોહ સહિત અનેક મામલે આરોપી હનીપ્રીતને પોલીસ પણ શોધી રહી છે. અદાલત દ્વારા હનીપ્રીત વિરુદ્ધ લુક આઉટ નોટિસ પણ જાહેર કરવામાં આવી છે.